L 331/24 Euroopan unionin virallinen lehti 18.11.2014 PÄÄTÖKSET NEUVOSTON PÄÄTÖS 2014/800/YUTP, annettu 17 päivänä marraskuuta 2014, siviiliturvallisuusalan uudistamista koskevan Ukrainassa toteutettavan Euroopan unionin muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan, ottaa huomioon siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) 22 päivänä heinäkuuta 2014 annetun neuvoston päätöksen 2014/486/YUTP () ja erityisesti sen 4 artiklan, ottaa huomioon unionin ulkoasioiden ja turvallisuuspolitiikan korkean edustajan ehdotuksen, sekä katsoo seuraavaa: (1) — Neuvosto on 22 päivänä heinäkuuta 2014 hyväksynyt päätöksen 2014/486/YUTP. (2) — Neuvosto on 20 päivänä lokakuuta 2014 hyväksynyt EUAM Ukrainan operaatiosuunnitelman. (3) — Siviilioperaation komentajan suosituksen mukaisesti ja EUAM Ukrainan saavutettua alustavan operatiivisen toimintakyvyn olisi EUAM Ukrainan toteuttaminen aloitettava 1 päivänä joulukuuta 2014. (4) — Päätöksessä 2014/486/YUTP annettu rahoitusohje 30 päivään marraskuuta 2014 saakka on 2 680 000 euroa. Olisi vahvistettava uusi rahoitusohje 12 kuukauden jaksoksi, joka alkaa 1 päivänä joulukuuta 2014. Sen vuoksi päätös 2014/486/YUTP olisi muutettava. (5) — EUAM Ukraina toteutetaan tilanteessa, joka saattaa huonontua ja joka voi haitata perussopimuksen 21 artiklassa esitettyjen unionin ulkoisen toiminnan tavoitteiden saavuttamista, ON HYVÄKSYNYT TÄMÄN PÄÄTÖKSEN: 1 artikla Siviiliturvallisuusalan uudistamista koskeva Ukrainassa toteutettava Euroopan unionin neuvontaoperaatio (EUAM Ukraina) aloitetaan 1 päivänä joulukuuta 2014. 2 artikla EUAM Ukrainan siviilioperaation komentaja valtuutetaan aloittamaan välittömästi operaation toteuttaminen. 3 artikla Korvataan päätöksen 2014/486/YUTP 14 artiklan 1 kohta seuraavasti: ”1. —EUAM Ukrainaan liittyviin menoihin tarkoitettu rahoitusohje 30 päivään marraskuuta 2014 saakka on 2 680 000 euroa. FEUAM Ukrainaan liittyviin menoihin tarkoitettu rahoitusohje 1 päivänä joulukuuta 2014 alkavalla ja 30 päivänä marraskuuta 2015 päättyvällä kaudella on 13 100 000 euroa. Neuvosto päättää rahoitusohjeesta seur- aaville jaksoille.” () EUVLL 217, 23.7.2014, s. 42.